pythainlp/thai-financial-dataset huggingface dataset:
ข้อพิพาททางกฎหมาย

1)  คดีที่อาจมีผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงกว่า ร้อยละ 5
    ของส่วนของผู้ถือหุ้น ณ วันสิ้นปีบัญชี

  บริษัทฯ
  ไม่มีคดีหรือข้อพิพาททางกฎหมายที่มีผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงกว่าร้อยละ
  5 ของส่วนของผู้ถือหุ้นของงบการเงินรวม ณ วันที่ 31 ธันวาคม 2548
  นอกจากสัมปทานที่ดินอำเภอเคียนซาของบริษัท ประจักษ์วิวัฒน์ จำกัด ซึ่งเป็นบริษัทย่อยของบริษัท
  พันธ์ศรีวิวัฒน์ จำกัด และบริษัท พันธ์ศรีวิวัฒน์ จำกัดได้เช่าพื้นที่นี้ทำสวนปาล์มน้ำมัน
  โดยให้บริษัทย่อยของบริษัทเช่าสวนปาล์มน้ำมันดังกล่าวนี้อีกทอดหนึ่ง บริษัท พันธ์ศรีวิวัฒน์ จำกัด
  ได้รับแจ้งจากสำนักงานธนารักษ์ จังหวัดสุราษฎร์ธานี สังกัดกระทรวงการคลังว่า
  ที่ดินนี้เป็นที่ดินราชพัสดุ
  ซึ่งเป็นกรรมสิทธิ์ของกระทรวงการคลังโดยคำวินิจฉัยของคณะกรรมการกฤษฎีกา
  และได้แจ้งให้ความร่วมมือในการทำสัญญาเช่ามีกำหนดเวลา 3 ปี นับแต่วันที่ 1 มกราคม 2544
  โดยให้ชำระค่าเช่าที่ดินย้อนหลังตั้งแต่ปี 2534 ถึงปี 2543 เป็นจำนวนเงินประมาณ 12 ล้านบาท
  อย่างไรก็ตามเรื่องดังกล่าวยังอยู่ในระหว่างการเจรจากับกรมธนารักษ์ โดยบริษัท ประจักษ์วิวัฒน์
  จำกัด ซึ่งเป็นเจ้าของสัมปทานดังกล่าว นอกจากนี้บริษัท ประจักษ์วิวัฒน์ จำกัด
  ยังได้มีการบันทึกสำรองค่าเช่าที่ดินย้อนหลังตั้งแต่ปี 2534 ถึง ปี 2548 เป็นจำนวนเงินทั้งสิ้น
  17.028 ล้านบาท

2)  คดีที่มีผลกระทบต่อการดำเนินธุรกิจของบริษัทอย่างมีนัยสำคัญ

  ----------ไม่มี---------

3)  คดีที่มิได้เกิดจากการประกอบธุรกิจโดยปกติของบริษัท

  ----------ไม่มี---------
ส่วนที่ 1 ข้อมูลสรุปบริษัท (Executive Summary)

บริษัท ล่ำสูง (ประเทศไทย) จำกัด (มหาชน) ได้จดทะเบียนก่อตั้งเป็นบริษัทจำกัด
ในเดือนกันยายน 2517 และต่อมาเข้าจดทะเบียนในตลาดหลักทรัพย์แห่งประเทศไทยในปี 2539
บริษัทฯ ประกอบธุรกิจหลักในด้านการผลิตและจำหน่ายผลิตภัณฑ์น้ำมันปาล์ม, ไขมันพืชผสม
และเนยเทียม ซึ่งจำหน่ายทั้งในประเทศและต่างประเทศ
ภายใต้เครื่องหมายการค้าหลายเครื่องหมาย อาทิ น้ำมันพืชภายใต้เครื่องหมายการค้า “หยก”,
เนยเทียมและไขมันพืชผสม ภายใต้เครื่องหมายการค้า “เซสท์”, “หยก”, “แสงจันทร์”,
“ใบไม้ทอง” และ “เอชฟู้ด” ฯลฯ เป็นต้น ปัจจุบันบริษัทฯ มีโรงงานกลั่นน้ำมัน
ตั้งอยู่ที่นิคมอุตสาหกรรมบางปู มีกำลังการผลิต 255,500 ตันต่อปี
ซึ่งถือเป็นโรงกลั่นน้ำมันปาล์มขนาดใหญ่ และมีโรงงานสกัดน้ำมันปาล์ม ตั้งอยู่ที่จังหวัดตรัง
มีกำลังการผลิต 336,960 ตันต่อปี

เพื่อเป็นการลดความเสี่ยงในธุรกิจจากความผันผวนของราคาน้ำมันปาล์ม
อีกทั้งยังเป็นการเพิ่มกลุ่มของผลิตภัณฑ์ให้มีความหลากหลาย บริษัทฯ
ได้มีการขยายตัวไปยังธุรกิจประเภทอื่นๆ ทั้งในแนวดิ่ง และ แนวราบ เพื่อใช้ทรัพยากรด้านระบบ
และบุคลากรที่มีอยู่ให้มีประสิทธิภาพมากยิ่งขึ้น ดังนั้น บริษัทฯ จึงได้เพิ่มสัดส่วนการลงทุนในบริษัท
สหอุตสาหกรรมน้ำมันปาล์ม จำกัด (มหาชน) ซึ่งเป็นบริษัทที่มีสวนปาล์มขนาดใหญ่ที่สุดในประเทศไทย
เป็นร้อยละ 69.96 ในปี 2549 นอกจากนั้น ในปี 2547 บริษัทฯ ได้เข้าลงทุนซื้อหุ้นสามัญของบริษัท
อาหารสากล จำกัด (มหาชน) ในสัดส่วนร้อยละ 96.79 ซึ่งทำธุรกิจ ผัก ผลไม้ น้ำผลไม้
และกาแฟ บรรจุกระป๋อง รวมถึงเครื่องปรุงรสต่างๆ ส่วนบริษัท อาหารสากล จำกัด (มหาชน)
ก็มีการลงทุนร้อยละ 58 ในบริษัท ยูเนี่ยน ฟรอสท์ จำกัด ซึ่งทำธุรกิจผลิตและจำหน่ายผัก
และผลไม้แช่แข็ง

ในปี 2549 บริษัทฯ ได้วางตลาดผลิตภัณฑ์ใหม่เพื่อสุขภาพ ได้แก่ น้ำมันพืชที่ผลิตจากเมล็ดชา
ภายใต้ตราสินค้า “เนเชอเรล” (Naturel) นับเป็นครั้งแรกในประเทศไทย
ที่มีการวางจำหน่ายสินค้าดังกล่าว นอกจากนี้ บริษัท อาหารสากล จำกัด (มหาชน)
ซึ่งเป็นบริษัทย่อย ก็ได้วางตลาดน้ำผักผลไม้รวม 100% ภายใต้ตราสินค้า “ชูส” (Chooze)
ซึ่งได้รับการตอบรับเป็นอย่างดี นอกจากนั้น
บริษัทฯยังได้รับการแต่งตั้งให้เป็นตัวแทนจำหน่ายสินค้าในประเทศให้กับบริษัท อาหารสากล จำกัด
(มหาชน) เมื่อวันที่ 1 มีนาคม 2549
ซึ่งจะทำให้บริษัทฯสามารถบริหารค่าใช้จ่ายในการขายได้อย่างมีประสิทธิภาพมากขึ้น
2.1 ปัจจัยเสี่ยง

  1. จำนวนโรงงานสกัดน้ำมันปาล์มดิบเพิ่มขึ้นอย่างต่อเนื่องใน 3 ปีที่ผ่านมา

  ในช่วง 3 ปีที่ผ่านมา จำนวนโรงงานสกัดน้ำมันปาล์มดิบได้เพิ่มขึ้นอย่างต่อเนื่อง นอกจากนี้
  โรงงานที่มีอยู่เดิมก็มีการขยายกำลังการผลิต ปัจจุบัน โรงงานสกัดน้ำมันปาล์มดิบมีจำนวนประมาณ
  59 โรง ส่วนใหญ่อยู่ในเขต จ.กระบี่ สุราษฎร์ธานี และชุมพร
  ทำให้มีการแข่งขันกันซื้อผลปาล์มสดในราคาสูง โดยไม่คำนึงถึงคุณภาพเท่าที่ควร
  ส่งผลสะท้อนไปยังต้นทุนวัตถุดิบและราคาน้ำมันปาล์มดิบที่สูงขึ้น ดังนั้น
  อาจทำให้บริษัทมีแนวโน้มที่จะมีต้นทุนการผลิตที่สูงขึ้นได้ อย่างไรก็ตาม การที่บริษัท
  มีระบบการบริหารจัดการที่ดี รวมถึงการมีระบบคุณภาพมาตรฐานต่างๆ รองรับ
  และการเข้าร่วมโครงการประหยัดพลังงาน และมีธุรกิจน้ำมันปาล์มที่ครบวงจร
  จะเป็นปัจจัยสำคัญที่ทำให้บริษัทสามารถควบคุมต้นทุนการผลิตได้

  2. การเปิดเขตการค้าเสรี AFTA

  การเปิดเสรีการค้าน้ำมันปาล์มตามข้อตกลงการค้าเสรีอาเซียน
  ซึ่งประเทศไทยได้ปรับลดภาษีนำเข้าน้ำมันปาล์มให้เหลือร้อยละ 5 ตั้งแต่เดือนมกราคม 2546
  ทั้งน้ำมันปาล์มดิบและน้ำมันปาล์มบริสุทธิ์ โดยไม่จำกัดปริมาณนำเข้า แต่จนถึงปัจจุบัน
  รัฐบาลยังไม่ได้กำหนดระเบียบปฏิบัติและวิธีการนำเข้าดังกล่าว
  ซึ่งถ้าหากมีการนำเข้าได้อย่างเสรีจริง จะส่งผลกระทบต่อเกษตรกรรายย่อยซึ่งมีผลผลิตต่อไร่ต่ำ
  ในส่วนของโรงสกัดน้ำมันปาล์ม
  ก็จะได้รับผลกระทบเฉพาะโรงสกัดน้ำมันปาล์มที่มีประสิทธิภาพการผลิตต่ำและต้นทุนการผลิตสูง
  สำหรับผลกระทบต่อบริษัทนั้น
  ก็จะเกิดขึ้นจากการที่มีผู้นำเข้าน้ำมันปาล์มบริสุทธิ์มาแข่งขันกับผลิตภัณฑ์ของบริษัท
  แต่ในขณะเดียวกันบริษัทมีมาตรการรองรับไว้แล้ว
  คือบริษัทจะสามารถนำเข้าน้ำมันปาล์มดิบได้ในราคาใกล้เคียงกับตลาดโลก
  ซึ่งทำให้บริษัทสามารถใช้กำลังการผลิตได้เต็มที่ โดยมีต้นทุนการผลิตเฉลี่ยที่ลดลง

  3. ราคาน้ำมันปาล์มผันผวนและเปลี่ยนแปลงตามฤดูกาลและราคาตลาดโลก

  ปริมาณผลปาล์มสดและน้ำมันปาล์มดิบที่ออกสู่ตลาดในปี 2549 เพิ่มขึ้นอย่างมากจากปี 2548
  คิดเป็นร้อยละ 48.08 และร้อยละ 48.88 ตามลำดับ ในขณะที่ราคาน้ำมันปาล์มดิบในปี 2549
  มีการเคลื่อนไหวในช่วงระหว่าง 14.20-18.31 บาทต่อกิโลกรัม และราคาเฉลี่ยอยู่ที่ 15.77
  บาทต่อกิโลกรัม ลดลงร้อยละ 6.63 จากปี 2548 ซึ่งในแต่ละปี
  ราคาน้ำมันปาล์มดิบจะเคลื่อนไหวแกว่งตัวในช่วงกว้างตั้งแต่ 4 บาท ถึงสูงสุดที่ 21 บาทในปี
  2542 ทำให้เห็นว่าการคาดการณ์ราคาน้ำมันปาล์มนั้นมีความไม่แน่นอนสูง
  เนื่องจากมีปัจจัยที่ส่งผลกระทบหลายด้าน ที่ไม่สามารถควบคุมได้
  ทำให้การบริหารจัดการสินค้าคงคลังทั้งในด้านวัตถุดิบและสินค้าเพื่อจำหน่ายจะต้องระมัดระวัง
  ฝ่ายบริหารจะต้องติดตามและคาดการณ์ปริมาณผลปาล์มสดที่จะออกสู่ตลาดในแต่ละฤดู
  และรวมถึงจะต้องติดตามตัวเลขที่เกี่ยวข้องกับผลผลิต การส่งออก
  ปริมาณน้ำมันปาล์มคงเหลือทั้งในประเทศและต่างประเทศอย่างใกล้ชิด
ส่วนที่ 3 การรับรองความถูกต้องของข้อมูล

การรับรองความถูกต้องของข้อมูลโดยกรรมการบริหารและผู้บริหารสูงสุด

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้
ข้าพเจ้าขอรับรองว่า:-

(1) งบการเงินและข้อมูลทางการเงินที่สรุปมาในแบบแสดงรายงานข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงานและกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดีเพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าวและข้าพเจ้าได้แจ้งข้อมูลการประเมินระบบการควบคุมภายใน
    ณ วันที่ 28 กุมภาพันธ์ พ.ศ. 2550 ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายในรวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้นางสาวอัญชลี สืบจันทศิริ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนางสาวอัญชลี สืบจันทศิริ
กำกับไว้ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายสมชัย จงสวัสดิ์ชัย กรรมการผู้จัดการ

2. นายวัง ต้า เลียง กรรมการบริหาร

3. นายวัง ชาง ยิง กรรมการบริหาร

4. นายอำพล สิมะโรจนา กรรมการบริหาร

5. นางสาวอัญชลี สืบจันทศิริ กรรมการบริหาร

  ชื่อ ตำแหน่ง ลายมือชื่อ

ผู้รับมอบอำนาจ

นางสาวอัญชลี สืบจันทศิริ กรรมการบริหาร

การรับรองความถูกต้องของข้อมูลโดยกรรมการที่มิใช่กรรมการบริหาร

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวอัญชลี สืบจันทศิริ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสาวอัญชลี สืบจันทศิริ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายมีชัย วีระไวทยะ* ประธานกรรมการและกรรมการอิสระ

2. นายสงคราม กระจ่างเนตร์* ประธานกรรมการตรวจสอบและกรรมการอิสระ

3. นางศรุดา แจ้งศิริเจริญ* กรรมการอิสระและกรรมการตรวจสอบ

4. นายฐานทัต พุทธสุวรรณ* กรรมการอิสระและกรรมการตรวจสอบ

  ชื่อ ตำแหน่ง ลายมือชื่อ

ผู้รับมอบอำนาจ

นางสาวอัญชลี สืบจันทศิริ กรรมการบริหาร

*หมายเหตุ นายมีชัย วีระไวทยะ, นายสงคราม กระจ่างเนตร์, นางศรุดา แจ้งศิริเจริญ และ
นายฐานทัต พุทธสุวรรณ ได้ขอลาออกจากการเป็นกรรมการตั้งแต่วันที่ 16 มีนาคม 2550
และบริษัทฯได้ดำเนินการจดทะเบียนเปลี่ยนแปลงหนังสือรับรองของบริษัทฯแล้วเสร็จในวันดังกล่าวแล้ว
2.4 การวิจัยและพัฒนา

แผนกวิจัยและพัฒนาผลิตภัณฑ์
ได้มีส่วนในการวิจัยและพัฒนาผลิตภัณฑ์ใหม่ออกสู่ตลาดเพื่อตอบสนองความต้องการของลูกค้าทั้งลูกค้าทั่วไปและลูกค้าอุตสาหกรรม
การพัฒนางานต่าง ๆ ดังกล่าวทำให้เกิดบทบาทหน้าที่ในการติดตามความเคลื่อนไหวของสินค้าต่างๆ
ในท้องตลาด คือ น้ำมันปาล์มโอเลอีน เนยเทียมและไขมันพืชผสม
โดยการวิเคราะห์ตรวจสอบคุณภาพและวิจัยเพื่อพัฒนาสินค้าที่ผลิตจากบริษัทให้มีคุณภาพที่ทัดเทียมหรือดีกว่าสินค้าในท้องตลาด

ทั้งนี้บริษัทได้ให้ความสำคัญกับเทคโนโลยีและนวัตกรรมเพื่อการบริการลูกค้า
ซึ่งบริษัทมีเครื่องมือและอุปกรณ์ต่างๆ ที่ทันสมัย
สามารถให้ผลการวิเคราะห์ที่ถูกต้องแม่นยำเพื่อเพิ่มประสิทธิภาพการควบคุมคุณภาพและการพัฒนาผลิตภัณฑ์อย่างต่อเนื่อง
โดยมีการวิจัยหาสาเหตุต่างๆ
ที่เกิดขึ้นกับการผลิตและส่งผลกระทบมายังคุณภาพของสินค้าที่ทำให้เบี่ยงเบนไปจากมาตรฐาน
พร้อมทั้งหาวิธีแก้ไขและป้องกัน ตลอดจนการค้นคว้าหาวัตถุดิบต่าง ๆ ที่มีคุณภาพดี เช่น สารเคมี
บรรจุภัณฑ์ ที่มีคุณภาพดีสามารถนำมาใช้เพื่อการลดต้นทุนการผลิตของบริษัท โดยในปี 2548
บริษัทได้นำเสนอบรรจุภัณฑ์รูปแบบใหม่ออกสู่ตลาด เช่น “หยกกล่อง” และ “Mini Tin” เป็นต้น
ซึ่งสามารถลดต้นทุนของผลิตภัณฑ์และเป็นการประหยัดค่าใช้จ่ายให้กับลูกค้าได้อีกด้วย และในปี 2549
บริษัทฯ ได้วางตลาดผลิตภัณฑ์ใหม่เพื่อสุขภาพ ได้แก่ น้ำมันพืชที่ผลิตจากเมล็ดชา ภายใต้ตราสินค้า
“เนเชอเรล” (Naturel) นับเป็นครั้งแรกในประเทศไทย ที่มีการวางจำหน่ายสินค้าดังกล่าว
นอกจากนี้ บริษัท อาหารสากล จำกัด (มหาชน) ซึ่งเป็นบริษัทย่อย ก็ได้วางตลาดน้ำผักผลไม้รวม
100% ภายใต้ตราสินค้า “ชูส” (Chooze) ซึ่งได้รับการตอบรับเป็นอย่างดี
นอกจากนี้บริษัทมีการนำระบบบริหารคุณภาพ ISO 9001:2000, HACCP (Hazard Analysis
Critical Control Point) และ ระบบ GMP (Good Manufacturing Practice)
มาใช้ควบคุมการทำงานเพื่อให้สินค้ามีคุณภาพตรงตามความต้องการของลูกค้า
ทั้งยังป้องกันอันตรายที่อาจเกิดขึ้นกับผลิตภัณฑ์ในขั้นสุดท้ายที่จำหน่ายแก่ผู้บริโภคโดยการควบคุมสุขลักษณะที่ดีและถูกต้องในการผลิตสินค้า
ตลอดจนมีการช่วยพัฒนาสินค้าต่างๆ
ให้เป็นไปตามความต้องการของลูกค้าเพื่อสร้างความพึงพอใจสูงสุดโดยยึดหลักนโยบายคุณภาพของบริษัท
ขณะนี้บริษัทกำลังดำเนินการเข้าสู่ระบบ มอก.18001
ซึ่งเป็นมาตรฐานระบบการจัดการอาชีวอนามัยและความปลอดภัย
ครอบคลุมแนวทางในการลดและควบคุมความเสี่ยงอันตรายต่อผู้ปฏิบัติงานและผู้เกี่ยวข้อง
ตลอดจนผลกระทบที่อาจจะเกิดขึ้นต่อชุมชนใกล้เคียง และคาดว่าจะได้รับการรับรองภายในกลางปี
2550

นอกจากการให้ความสำคัญด้านคุณภาพของผลิตภัณฑ์แล้ว
บริษัทยังเล็งเห็นความสำคัญของสังคมและสิ่งแวดล้อมจากการที่บริษัทได้รับการรับรองระบบมาตรฐานการจัดการด้านสิ่งแวดล้อม
ISO 14001 อีกทั้งบริษัทได้ปฏิบัติงานตามโครงการแนวทางการปรับปรุงโรงงานที่จังหวัดตรัง
ให้เป็นโรงงานสีเขียว โดยร่วมกับสถาบันสิ่งแวดล้อมไทย ซึ่งเป็นการดำเนินโครงการต่อเนื่องจากปี
2547 ทั้งนี้ในช่วง 3 ปีที่ผ่านมา บริษัทฯ มีค่าใช้จ่ายของแผนกวิจัยและพัฒนา
เป็นจำนวนเงินประมาณ 11.31 ล้านบาท
2.6 โครงการในอนาคต

  ในปี 2550 บริษัทและบริษัทย่อยมีแผนที่จะนำระบบการจัดการทะลายปาล์มเปล่า (EFB
  Treatment System) มาใช้
  เพื่อเป็นการลดอัตราการสูญเสียของน้ำมันปาล์มที่ติดไปกับทะลายปาล์มเปล่าที่ไม่ใช้แล้ว
  นอกจากนี้ทะลายปาล์มเปล่าหลังจากผ่านระบบการจัดการแล้ว
  ยังสามารถนำมาใช้เป็นเชื้อเพลิงในหม้อไอน้ำเพื่อผลิตไฟฟ้าใช้ภายในโรงงาน
  อีกทั้งบริษัทย่อยมีแผนที่จะดำเนินโครงการการผลิตพลังงานไฟฟ้าชีวมวล
  ภายใต้กลไกการพัฒนาที่สะอาด (Clean Development Mechanism: CDM)
  เพื่อขายไฟฟ้าให้กับการไฟฟ้าส่วนภูมิภาค
  โดยใช้เศษวัสดุที่ไม่ใช้แล้วจากขบวนการผลิตเป็นเชื้อเพลิงสำหรับหม้อไอน้ำในการผลิตกระแสไฟฟ้า

  นอกจากนี้
  บริษัทและบริษัทย่อยมีแผนปรับปรุงประสิทธิภาพการผลิตของโรงงานสกัดน้ำมันปาล์มดิบที่จังหวัดตรังและจังหวัดกระบี่
  โดยการออกแบบและปรับปรุงผังโรงงานและเครื่องจักร
  เพื่อให้ขบวนการผลิตในแต่ละส่วนมีความสอดคล้องกันมากขึ้น
  ซึ่งจะทำให้โรงงานสามารถใช้กำลังการผลิตที่มีอยู่ได้อย่างเต็มที่
รายการระหว่างกัน

  1. รายการระหว่างกัน

บริษัทฯไม่มีรายการระหว่างกันอื่นๆ นอกเหนือจากที่ได้เปิดเผยในหมายเหตุงบการเงินของบริษัท ข้อ
7

ความจำเป็นและความสมเหตุสมผลของรายการดังกล่าว

น้ำมันปาล์มดิบเป็นวัตถุดิบหลักของโรงงานกลั่นน้ำมันปาล์มและแผนกผลิตเนยเทียมและไขมันพืชผสมของบริษัท
ซึ่งบริษัท สหอุตสาหกรรมน้ำมันปาล์ม จำกัด (มหาชน)
เป็นบริษัทย่อยที่มีโรงงานสกัดน้ำมันปาล์มดิบที่มีคุณภาพ ส่งมอบตรงเวลา และเป็นคู่ค้าที่ดี
ประกอบกับปริมาณน้ำมันปาล์มดิบในประเทศบางฤดูกาลมีไม่เพียงพอต่อการใช้น้ำมันปาล์มดิบของโรงงานกลั่นน้ำมันปาล์ม
และการนำเข้าต้องขออนุมัติจากภาครัฐ
ดังนั้นบริษัทฯจึงมีความจำเป็นต้องซื้อน้ำมันปาล์มดิบจากบริษัทย่อย

3. มาตรการหรือขั้นตอนการอนุมัติการทำรายการระหว่างกัน

ในปี 2549 บริษัทมีการซื้อน้ำมันปาล์มดิบและน้ำมันเมล็ดในปาล์มดิบจาก บมจ.
สหอุตสาหกรรมน้ำมันปาล์ม คิดเป็น ร้อยละ 26.38
ของการซื้อน้ำมันปาล์มดิบและน้ำมันเมล็ดในปาล์มดิบทั้งหมด
ซึ่งเป็นราคาตลาดและเป็นไปตามธุรกิจการค้าปกติ
ไม่มีพันธะผูกพันกันนอกเหนือจากสัญญาซื้อขายน้ำมันปาล์มดิบ
และเป็นไปตามประเพณีของการทำธุรกิจน้ำมันปาล์มดิบ

นายสมชัย จงสวัสดิ์ชัย ซึ่งเป็นกรรมการผู้จัดการของบริษัท และ บมจ. สหอุตสาหกรรมน้ำมันปาล์ม
เป็นผู้อนุมัติการซื้อน้ำมันปาล์มดิบให้แก่ บมจ. ล่ำสูง (ประเทศไทย)
โดยที่การซื้อทุกครั้งจะมีราคาอ้างอิงกับการซื้อจากผู้ขายรายอื่นๆ

4. แนวโน้มการทำรายการระหว่างกันในอนาคต

บริษัทได้มีการซื้อขายน้ำมันปาล์มดิบกับ บมจ. สหอุตสาหกรรมน้ำมันปาล์ม
ก่อนที่บริษัทฯจะเข้ามาถือหุ้น และเป็นผู้ถือหุ้นรายใหญ่ใน บมจ. สหอุตสาหกรรมน้ำมันปาล์ม
เนื่องจาก บมจ. สหอุตสาหกรรมน้ำมันปาล์ม เป็นบริษัทที่มีสวนปาล์มใหญ่ที่สุดในประเทศไทย
และเป็นหนึ่งในบริษัทที่มีการผลิตน้ำมันปาล์มดิบที่มีคุณภาพ
นอกจากนั้นบริษัทก็มีการใช้น้ำมันปาล์มดิบซึ่งเป็นวัตถุดิบหลักในปริมาณสูง
ในขณะที่นโยบายของรัฐเกี่ยวกับการนำเข้าน้ำมันปาล์มดิบยังไม่มีความชัดเจน
ดังนั้นการหลีกเลี่ยงรายการดังกล่าวจึงเป็นไปค่อนข้างลำบาก
อย่างไรก็ตามบริษัทมีการซื้อน้ำมันปาล์มในราคาเดียวกับที่มีการซื้อจากผู้ขายรายอื่น
ส่วนที่ 2 บริษัทที่ออกหลักทรัพย์

บริษัท ล่ำสูง (ประเทศไทย) จำกัด (มหาชน)

ประกอบธุรกิจหลักประเภท : ผลิตและจำหน่ายน้ำมันปาล์ม เนยเทียม และไขมันพืชผสม

สำนักงานใหญ่ : เลขที่ 947/155 หมู่ 12 ถนนบางนา-ตราด แขวงบางนา

  เขตบางนา กรุงเทพมหานคร 10260

เลขทะเบียนบริษัท : 0107538000568 (เดิมเลขที่ บมจ.579)

Home Page : www.lamsoon.co.th

โทรศัพท์ : 02-361 8959-87

โทรสาร : 02-361 8988-9

โรงงานกลั่นน้ำมันปาล์ม : 236 หมู่ 4 นิคมอุตสาหกรรมบางปู ถ.สุขุมวิท

  ต.แพรกษา อ.เมือง จ. สมุทรปราการ 10280

โทรศัพท์ : 02-709 3610-24

โทรสาร : 02-324 0640

โรงงานสกัดน้ำมันปาล์มดิบ : 99/9 หมู่ 2 ถ.สิเกา-ควนกุน ต.กะลาเส อ.สิเกา

  จ.ตรัง 92150

โทรศัพท์ : 075-267 275, 075-267 268

โทรสาร : 075-267 265

ทุนที่ออกและชำระแล้ว : 820,000,000 บาท

จำนวนหุ้นสามัญที่ออกจำหน่ายแล้ว : 820,000,000 หุ้น

มูลค่าที่ตราไว้หุ้นละ : 1 บาท
แบบรายงานการเปิดเผยข้อมูลเพิ่มเติม

แบบ 56 – 1

ของ

บริษัท ล่ำสูง (ประเทศไทย) จำกัด (มหาชน)

สำหรับรอบระยะเวลาบัญชี

สิ้นสุดวันที่ 31 ธันวาคม 2549

สารบัญ หน้าที่ File Name

 [LSTT_.DOC]

ส่วนที่ 1 ข้อมูลสรุปบริษัท (Executive Summary) 1 B

ส่วนที่ 2 บริษัทที่ออกหลักทรัพย์ 2 C

2.1 ปัจจัยเสี่ยง 3 D

2.2 ลักษณะการประกอบธุรกิจ 4-8 E

  1) ประวัติความเป็นมา

2)  การประกอบธุรกิจ

3)  โครงสร้างรายได้

4)  เป้าหมายการดำเนินธุรกิจ

2.3 การประกอบธุรกิจของแต่ละสายผลิตภัณฑ์ 9-46 F

  1) ลักษณะผลิตภัณฑ์ 9-16

-   การแปรรูปผลปาล์มให้เป็นผลิตภัณฑ์ต่างๆ

-   ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

2)  การตลาดและภาวะการแข่งขัน 16-38

1.  นโยบายและลักษณะการตลาดของผลิตภัณฑ์

-   กลยุทธ์การแข่งขัน

-   ลักษณะของลูกค้าและกลุ่มลูกค้าเป้าหมาย

-   การจัดจำหน่ายและช่องทางการจัดจำหน่าย

-   สัดส่วนการจำหน่ายในประเทศและต่างประเทศ

2.  ภาวะการแข่งขัน

-   ภาวะอุตสาหกรรม

-   โครงสร้างของอุตสาหกรรม

-   สภาพการแข่งขันในอุตสาหกรรม

-   จำนวนคู่แข่งและขนาดของบริษัทเมื่อเทียบกับคู่แข่ง

-   สถานภาพและศักยภาพในการแข่งขัน

-   แนวโน้มภาวะอุตสาหกรรม

-   สภาพการแข่งขันในอนาคต

  3) การจัดหาผลิตภัณฑ์เพื่อจำหน่าย 39-46

  ก. ลักษณะการจัดให้ได้มาซึ่งผลิตภัณฑ์

-   การผลิต

-   ประเภทและแหล่งที่มาของวัตถุดิบ

-   สภาพปัญหาเกี่ยวกับวัตถุดิบ

-   การใช้วัสดุทดแทน

-   จำนวนผู้จำหน่ายวัตถุดิบ

-   สัดส่วนการซื้อวัตถุดิบในประเทศและต่างประเทศ

  ข. ผลกระทบต่อสิ่งแวดล้อม

  4) งานที่ยังไม่ส่งมอบ 46

2.4 การวิจัยและพัฒนา 47 G

สารบัญ (ต่อ) หน้าที่ File Name

[LSTT_.DOC]

2.5 ทรัพย์สินที่ใช้ไปในการประกอบธุรกิจ 48-52 H

  1) ลักษณะสำคัญของทรัพย์สิน

2)  นโยบายการลงทุนและการบริหารงานในบริษัทย่อยและบริษัทร่วม

2.6 โครงการในอนาคต 53 I

2.7 ข้อพิพาททางกฎหมาย 54 J

2.8 โครงสร้างเงินทุน 55-57 K

  1) หลักทรัพย์ของบริษัทฯ

  2) ผู้ถือหุ้น

  3) นโยบายการจ่ายเงินปันผล

2.9 การจัดการ 58-73 L

1) โครงสร้างการจัดการ

  2) การสรรหากรรมการและผู้บริหาร

3)  ค่าตอบแทนของผู้บริหาร

4)  การกำกับดูแลกิจการ

5)  การดูแลเรื่องการใช้ข้อมูลภายใน

6)  บุคลากร

2.10 การควบคุมภายใน 74-76 M

2.11 รายการระหว่างกัน 77 N

2.12 ฐานะการเงินและผลการดำเนินงาน 78-100 O

  1) งบการเงิน

-   สรุปรายงานการสอบบัญชี

-   ตารางสรุปงบการเงิน

-   อัตราส่วนทางการเงิน

  2) คำอธิบายและการวิเคราะห์ฐานะการเงินและผลการดำเนินงาน

-   ผลการดำเนินงาน

-   ฐานะทางการเงิน

-   สินทรัพย์

-   สภาพคล่องทางการเงิน

-   อัตราส่วนทางการเงิน

-   รายจ่ายลงทุน

-   แหล่งที่มาของเงินทุน

3)  ปัจจัยและอิทธิพลที่อาจมีผลต่อการดำเนินงานหรือฐานะการเงินในอนาคต

4)  ค่าตอบแทนของผู้สอบบัญชี

  - ค่าตอบแทนจากการสอบบัญชี

  - ค่าบริการอื่น

  2.13 ข้อมูลอื่นที่เกี่ยวข้อง 101 P

สารบัญ (ต่อ) หน้าที่ File Name

[LSTT_.DOC]

ส่วนที่ 3 การรับรองความถูกต้องของข้อมูล 102-103 Q

เอกสารแนบ 1 : รายละเอียดเกี่ยวกับผู้บริหารและผู้มีอำนาจควบคุมบริษัท 104-112 R

เอกสารแนบ 2 : รายละเอียดเกี่ยวกับกรรมการของบริษัทย่อย 113-114 S

เอกสารแนบ 3 : อื่นๆ 115 T
ข้อพิพาททางกฎหมาย

1)  คดีที่อาจมีผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงกว่า ร้อยละ 5
    ของส่วนของผู้ถือหุ้น ณ วันสิ้นปีบัญชี

  บริษัทฯ
  ไม่มีคดีหรือข้อพิพาททางกฎหมายที่มีผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงกว่าร้อยละ
  5 ของส่วนของผู้ถือหุ้นของงบการเงินรวม ณ วันที่ 31 ธันวาคม 2549
  นอกจากสัมปทานที่ดินอำเภอเคียนซาของบริษัท ประจักษ์วิวัฒน์ จำกัด ซึ่งเป็นบริษัทย่อยของบริษัท
  พันธ์ศรีวิวัฒน์ จำกัด และบริษัท พันธ์ศรีวิวัฒน์ จำกัดได้เช่าพื้นที่นี้ทำสวนปาล์มน้ำมัน
  โดยให้บริษัทย่อยของบริษัทเช่าสวนปาล์มน้ำมันดังกล่าวนี้อีกทอดหนึ่ง บริษัท พันธ์ศรีวิวัฒน์ จำกัด
  ได้รับแจ้งจากสำนักงานธนารักษ์ จังหวัดสุราษฎร์ธานี สังกัดกระทรวงการคลังว่า
  ที่ดินนี้เป็นที่ดินราชพัสดุ
  ซึ่งเป็นกรรมสิทธิ์ของกระทรวงการคลังโดยคำวินิจฉัยของคณะกรรมการกฤษฎีกา
  และได้แจ้งให้ความร่วมมือในการทำสัญญาเช่ามีกำหนดเวลา 3 ปี นับแต่วันที่ 1 มกราคม 2544
  โดยให้ชำระค่าเช่าที่ดินย้อนหลังตั้งแต่ปี 2534 ถึงปี 2543 เป็นจำนวนเงินประมาณ 12 ล้านบาท
  อย่างไรก็ตามเรื่องดังกล่าวยังอยู่ในระหว่างการเจรจากับกรมธนารักษ์ โดยบริษัท ประจักษ์วิวัฒน์
  จำกัด ซึ่งเป็นเจ้าของสัมปทานดังกล่าว นอกจากนี้บริษัท ประจักษ์วิวัฒน์ จำกัด
  ยังได้มีการบันทึกสำรองค่าเช่าที่ดินย้อนหลังตั้งแต่ปี 2534 ถึง ปี 2549 ทั้งหมดไว้ในบัญชีแล้ว

2)  คดีที่มีผลกระทบต่อการดำเนินธุรกิจของบริษัทอย่างมีนัยสำคัญ

  ----------ไม่มี---------

3)  คดีที่มิได้เกิดจากการประกอบธุรกิจโดยปกติของบริษัท

  ----------ไม่มี---------
1) ข้อมูลสรุป (EXECUTIVE SUMMARY)

บริษัท ล่ำสูง (ประเทศไทย) จำกัด (มหาชน) ได้เริ่มก่อตั้งขึ้นเมื่อ ปี พ.ศ. 2517
ประกอบธุรกิจหลักในด้านการผลิตและจำหน่ายผลิตภัณฑ์น้ำมันพืช, ไขมันผสม, เนยเทียม,
น้ำยาล้างจาน และครีมขจัดคราบ ซึ่งจำหน่ายทั้งในประเทศและต่างประเทศ
ภายใต้เครื่องหมายการค้าหลายเครื่องหมาย อาทิ น้ำมันพืชภายใต้เครื่องหมายการค้า “หยก”,
เนยเทียมและไขมันผสม ภายใต้เครื่องหมายการค้า “เซสท์, ใบไม้ทอง, แสงจันทร์, ลูกศร,
เอชฟู้ด ฯลฯ”, น้ำยาล้างจาน ภายใต้เครื่องหมายการค้า “ซิพ, แอลคิว 200”, ครีมขจัดคราบ
ภายใต้เครื่องหมายการค้า “ซิปปี้” เป็นต้น

บริษัทฯ ได้เติบโตมาอย่างต่อเนื่องตลอดระยะเวลากว่า 26 ปีที่ผ่านมา
โดยมีการพัฒนาผลิตภัณฑ์เดิมให้มีคุณภาพดียิ่งขึ้น ในขณะเดียวกันก็มีการสร้างสรรค์ผลิตภัณฑ์ใหม่ๆ
เพื่อตอบสนองความต้องการของผู้บริโภคเสมอมา โดยในปี พ.ศ. 2543 ที่ผ่านมา
อาจถือเป็นปีแห่งความสำเร็จครั้งสำคัญของบริษัทฯ เนื่องจากบริษัทฯ
มีการเปลี่ยนแปลงปรับปรุงในหลายๆ ด้าน เช่น

 ที่ประชุมวิสามัญผู้ถือหุ้นเมื่อวันที่ 31 มกราคม พ.ศ. 2543
ได้มีมติอนุมัติเพิ่มทุนจดทะเบียนของบริษัทฯ จากหุ้นสามัญจำนวน 41 ล้านหุ้น เป็น 82 ล้านหุ้น
ซึ่งมีมูลค่าที่ตราไว้หุ้นละ 10 บาท บริษัทฯ ได้รับชำระค่าหุ้นทั้งจำนวนภายในเดือนกุมภาพันธ์ พ.ศ.
2543 และได้จดทะเบียนเพิ่มทุนกับกระทรวงพาณิชย์เมื่อวันที่ 3 กุมภาพันธ์ พ.ศ. 2543

 บริษัทฯได้เริ่มโครงการขยายกำลังการผลิตโรงงานสกัดน้ำมันปาล์มดิบที่ จังหวัดตรังในปี 2543
โดยใช้เงินลงทุน 60 ล้านบาท ซึ่งนำมาจากเงินเพิ่มทุนเมื่อต้นปี 2543 ของบริษัทฯ
สำหรับการผลิตน้ำมันปาล์มดิบ และน้ำมันเมล็ดในปาล์ม โดยมีกำลังการผลิต 15
ตัน-ผลปาล์มสดต่อชั่วโมงและ 3.6 ตัน-เมล็ดในปาล์มต่อชั่วโมง ตามลำดับ
และได้รับอนุมัติการส่งเสริมการลงทุนจากคณะกรรมการส่งเสริมการลงทุน เมื่อวันที่ 10 เมษายน
2543

 บริษัทฯ
ได้รับอนุมัติการส่งเสริมการลงทุนจากคณะกรรมการส่งเสริมการลงทุนสำหรับโครงการสร้างโรงงานแห่งใหม่ที่จังหวัดสุราษฎร์ธานี
เมื่อวันที่ 21 กรกฎาคม 2543 โดยมีกำลังการผลิต 45 ตัน-ผลปาล์มสดต่อชั่วโมง และ 3.75
ตัน-เมล็ดในปาล์มต่อชั่วโมง ขณะนี้อยู่ในระหว่างการดำเนินการ

 ในเดือนสิงหาคม บริษัทฯ ได้ออกผลิตภัณฑ์ใหม่คือน้ำปลาแท้ ภายใต้เครื่องหมายการค้า “หยก”
ซึ่งบริษัทฯ มั่นใจว่าจะประสบความสำเร็จอย่างสูง

 ในเดือนธันวาคม บริษัทฯได้ผ่านการรับรองระบบประกันคุณภาพด้านความปลอดภัยของอาหาร
(Hazard Analysis and Critical Control Point : HACCP)
ซึ่งเป็นบริษัทผลิตน้ำมันพืชรายแรกในประเทศไทย และกำลังอยู่ในระหว่างดำเนินการเข้าสู่ระบบ
ISO9000 version 2000 คาดว่าจะได้รับใบรับรองในปี 2544

ด้านผลประกอบการในช่วง 3 ปีที่ผ่านมาถือว่าอยู่ในระดับที่น่าพอใจ
โดยกำไรสุทธิและสินทรัพย์ของบริษัทฯ เติบโตเฉลี่ยร้อยละ 22 และ 2 ตามลำดับ
ในขณะที่หนี้สินลดลงเฉลี่ยร้อยละ 29 และแนวโน้มในอนาคต บริษัทฯ
ก็คาดว่าจะประสบความสำเร็จและก้าวหน้าอย่างต่อเนื่อง
ทั้งนี้เป็นผลพวงจากการลงทุนเพื่อเพิ่มกำลังการผลิต
การเสริมเทคโนโลยีและกลยุทธ์การตลาดแนวใหม่ การพัฒนาสายผลิตภัณฑ์ใหม่ๆ
ในกลุ่มอุตสาหกรรมอาหารประเภทอื่น เพื่อกระจายประเภทผลิตภัณฑ์ให้หลากหลายไปสู่ผู้บริโภค
3) ปัจจัยความเสี่ยง

  1. การเปิดเขตการค้าเสรีอาเซียน (AFTA) ทำให้เกิดการแข่งขัน

เนื่องจากการเปิดเขตการค้าเสรีอาเซียน (AFTA)
จะทำให้สามารถนำเข้าผลิตภัณฑ์น้ำมันปาล์มได้ทุกประเภท รวมถึงน้ำมันปาล์มบริสุทธิ์
ซึ่งจะทำให้เกิดคู่แข่งรายใหม่ ๆ เพิ่มขึ้น เช่นผู้นำเข้าอิสระ (Trading Firm) อย่างไรก็ตาม
การเข้ามาแข่งขันจะต้องมีการทำตลาดเพื่อสร้างตราสินค้า
และยังมีปัญหาเรื่องคุณภาพและความสะอาดของสินค้าอีกด้วย
บริษัทฯได้มีการเตรียมการรองรับปัญหาดังกล่าวไว้แล้ว
โดยจะเห็นได้จากการที่บริษัทฯได้มีการขยายกำลังการผลิตของโรงงานกลั่นน้ำมันปาล์ม
จนกระทั่งปัจจุบันมีกำลังการผลิต 700 ตันต่อวัน ดังนั้น
เมื่อมีการเปิดเขตการค้าเสรีอาเชียนจะทำให้บริษัทฯ
สามารถใช้กำลังการผลิตที่ได้เตรียมไว้อย่างเต็มที่ เพื่อผลิตสินค้าส่งออก
ซึ่งจะเป็นการช่วยลดต้นทุนการผลิตของบริษัทฯ

2. ความไม่สม่ำเสมอของวัตถุดิบ

ปริมาณผลปาล์มสดในประเทศขึ้นอยู่กับการเปลี่ยนแปลงของฤดูกาลและปริมาณน้ำฝน
ดังนั้นปริมาณผลปาล์มสดที่ออกมาในแต่ละช่วงเวลาจะไม่สม่ำเสมอและอาจไม่สอดคล้องกับความต้องการ
อย่างไรก็ตาม บริษัทฯมีนโยบายเตรียมแก้ไขปัญหาในช่วงที่น้ำมันปาล์มดิบมีปริมาณต่ำไว้แล้ว
โดยจะทำการสำรองน้ำมันปาล์มดิบในช่วงที่มีปริมาณสูงไว้สำหรับใช้ในภาวะขาดแคลน
โดยบริษัทฯมีแทงค์บรรจุขนาดใหญ่ สามารถสำรองน้ำมันปาล์มดิบไว้ใช้ในการผลิตได้ประมาณ 4
เดือน นอกจากนี้การที่บริษัทฯมีโรงงานผลิตน้ำมันปาล์มดิบที่จังหวัดตรัง ซึ่งมีกำลังการผลิต 45
ตันต่อชั่วโมง
ทำให้บริษัทฯสามารถคาดการณ์ความเคลื่อนไหวของราคาและปริมาณการผลิตของน้ำมันปาล์มดิบได้ค่อนข้างแน่นอน